Warren Beatty

Henry Warren Beatty (sündinud 30. märtsil 1937 Richmondis Virginias) on USA filminäitleja, stsenarist, režissöör ja filmiprodutsent. Tema õde on näitleja Shirley MacLaine.

Ta on eelkõige tuntud osatäitmistega filmides "Bonnie ja Clyde" (1967), "Shampoo" (1975), "Heaven Can Wait" (1978), "Reds" (1981) ja "Bugsy" (1991).

 Autasud 

Nooruses esines Beatty paljudes mitte-Broadway teatrilavastustes ning oli 22-aastaselt kaasa teinud juba umbes 40 lavastuses. Oma ainsa teatrietteaste eest Broadwayl (William Inge'i näidendis "A Loss of Roses") nimetati ta 1960. aastal New Yorgi parima teatrinäitleja auhinna Tony kandidaadiks.

1961. aasta filmiga "Splendor in the Grass" nimetati ta Kuldgloobuse kandidaadiks meesdraamanäitleja kategoorias (ei võitnud) ja uustulnuka kategoorias (võitis).

1967. aasta filmiga "Bonnie ja Clyde" nimetati ta Oscari, Kulgloobuse ja BAFTA auhinna kandidaadiks meespeaosatäitja kategoorias ja Oscari kandidaadiks parima filmi kategoorias. Ta ei võitnud neist ühtki.

1975. aasta filmiga "Shampoo" nimetati ta Oscari kandidaadiks parima originaalstsenaariumi kategoorias ja Kuldgloobuse kandidaadiks parima komöödianäitleja kategoorias. Ta ei võitnud kumbagi.

1978. aasta filmiga "Heaven Can Wait" nimetati ta Oscari kandidaadiks parima näitleja, režissööri, filmi ja mugandatud stsenaariumi kategoorias (ei võitnud ühtki), Kuldgloobuse kandidaadiks meesnäitleja kategoorias komöödias (võitis) ning parima ulmefilmi auhinna kategooria Saturn kandidaadiks näitleja, stsenaariumi ja režissööri kategoorias (võitis neist kaks esimest).

1981. aasta filmiga "Reds" nimetati ta Oscari kandidaadiks filmi, režissööri, originaalstsenaariumi ja näitleja kategoorias (võitis režissöörina). Kuldgloobuse kandidaadiks nimetati ta režissööri, stsenaariumi ja draamanäitleja kategoorias (võitis režissöörina). Näitlejana kandideeris ta ka BAFTA auhinnale (ei võitnud).

1991. aasta filmiga "Bugsy" nimetati ta Oscari kandidaadiks näitleja ja filmi kategoorias ning Kuldgloobuse kandidaadiks draamanäitleja kategoorias. Ta ei võitnud neist ühtki.

1998. aasta filmiga "Bulworth" nimetati ta Oscari kandidaadiks originaalstsenaariumi kategoorias ning Kuldgloobuse kandidaadiks stsenaariumi ja näitleja kategoorias. Ta ei võitnud neist ühtki.

Kokku on ta nimetatud Oscari kandidaadiks 14 korda (võitis neist ühe), Kuldgloobuse kandidaadiks 11 korda (võitis neist 3), Saturni kandidaadiks 3 korda (võitis neist 2) ja BAFTA auhinna kandidaadiks 2 korda (ei võitnud neid).

2007. aastal pälvis ta Cecil B. DeMille'i nimelise elutööauhinna.

Filmid
 Aasta Pealkiri Eestikeelne pealkiri Roll1961Splendor in the Grass   Bud Stamper The Roman Spring of Mrs. Stone   Paolo di Leo1962 All Fall Down   Berry-Berry Willart1964 Lilith   Vincent Bruce1965Mickey One   Mickey OnePromise Her Anything   Harley RummellWhat's New Pussycat  1966 Kaleidoscope   Barney Lincoln1967 Bonnie and Clyde   Clyde Barrow1970 The Only Game in Town   Joe Grady1971McCabe & Mrs. Miller   John McCabe $   Joe Collins1973 Year of the Woman (dokumentaalfilm)  1974 The Parallax View   Joseph Frady1975Shampoo   George RoundyThe Fortune   Nicky Wilson1978 Heaven Can Wait   Joe Pendleton 1981 Reds   John Reed 1984 George Stevens: A Filmmakers Journey (dokumentaalfilm)  1987 Ishtar   Lyle Rogers1990 Dick Tracy   Dick Tracy1991Madonna: Truth or Dare (dokumentaalfilm)  Bugsy   Bugsy Siegel 1992 Writing with Light: Vittorio Storaro (dokumentaalfilm)  1994 Love Affair   Mike Gambril 1998 Bulworth   Jay Billington Bulworth 1999 The Book That Wrote Itself  2001 Town & Country   Porter Stoddard2003 Dean Tavoularis: The Magician of Hollywood (dokumentaalfilm)  2005 One Bright Shining Moment (dokumentaalfilm)  

Välislingid



Kategooria:Ameerika Ühendriikide filminäitlejad
Kategooria:Ameerika Ühendriikide filmilavastajad
Kategooria:Ameerika Ühendriikide stsenaristid
Kategooria:Ameerika Ühendriikide filmiprodutsendid
Kategooria:Sündinud 1937